Chris Van Hollen

**Christopher J. Van Hollen Jr.** (født 10. januar 1959) er en amerikansk jurist og politiker som har representert Maryland i USAs senat siden 3. januar 2017. Fra 2003 til 2017 var han medlem av Representantenes hus for . Han er medlem av Det demokratiske parti.

I 2007 ble Van Hollen leder for Democratic Congressional Campaign Committee (DCCC). Som leder var han ansvarlig for å lede kampanjer for sårbare demokrater og sikre at flere demokrater ble valgt til kongressen i 2008, noe han klarte. Husets Speaker Nancy Pelosi opprettet en ny lederposisjon, Assistant to the Speaker, i 2006 slik at Van Hollen kunne være tilstede på alle møter mellom lederne. Han ble valgt til førende komitémedlem (Ranking member) av budsjettkomitéen den 17. november 2010. Pelosi utpekte Van Hollen til Committee on Deficit Reduction med oppgaven å finne muligheter for store budsjettkutt innen slutten av 2011. Den 17. oktober 2013 utpekte Pelosi Van Hollen til å tjene på konferansekomitéen.

Van Holle stilte til valg for USAs senat i 2016 for å erstatte senator Barbara Mikulski som skulle gå av med pensjon. Han slo kongressrepresentanten Donna Edwards i demokratenes primærvalg og vant valgt med 60 % av stemmene mot motstanderens 36 %. Van Hollen var leder for Democratic Senatorial Campaign Committee (DSCC) fra 2017 til 2019.

## Tidlig liv, utdannelse og karriere
Van Hollen ble født i Karachi i Pakistan, eldst av tre barn født til amerikanerne Edith Eliza (f. Farnsworth) og Christopher Van Hollen. Faren tjente i United States Foreign Service som Deputy Assistant Secretary of State for Near Eastern Affairs (1969–1972) og ambassadør til Sri Lanka og Maldivene (1972–1976); moren jobbet i Central Intelligence Agency og Utenriksdepartementet, hvor hun ledet etterretningsbyrået i Sør-Asia. Han tilbrakte deler av sitt tidlige liv i Pakistan, Tyrkia, India og Sri Lanka. Han returnerte til USA før sitt år som junior i high school og gikk på Middlesex School i Concord i Massachusetts, hvor bestefaren hans tidligere var lærer.

Han gikk påKodaikanal International School sør i India. I 1982 ble han uteksaminert fra Swarthmore College med en Bachelor of Arts i filosofi. Han fortsatte studiene på Harvard University hvor han fikk en Master of Public Policy med fokus på nasjonale sikkerhetsstudier fra John F. Kennedy School of Government i 1985. Han fikk en Juris Doctor fra Georgetown University Law Center i 1990.

## Tidlig politisk karriere
Van Hollen jobbet som en assistent for forsvars- og utenrikspolitikk for senator Charles Mathias, en republikaner fra Maryland, fra 1985 til 1987. Han jobbet også i staben for U.S. Senate Committee on Foreign Relations (1987–1989), og en rådgiver for føderale affærer for guvernør William Donald Schaefer (1989–1991). Han ble godkjent som advokat i Maryland i 1990 og tok en stilling i advokatfirmaet Arent Fox.

## Marylands delstatsforsamling
Van Hollen tjente i Marylands delstatsforsamling fra 1991 til 2003, først i Delegatenes hus fra 1991 til 1995 og deretter i delstatssenatet fra 1995 til 2003. I senatet var han medlem av Budget and Taxation Committee og the Health and Human Services Subcommittee. Han ledet vellykkede forsøk på å øke tobakksavgift, hindre oljeboring i Chesapeake Bay, innføre avtrykkerlås for pistoler, og økning av økonomisk støtte for utdanning og helsevesen. I 2002 beskrev *[[The Washington Post]]* Van Hollen som «one of the most accomplished members of the General Assembly.»

## Representantenes hus
Demokratene i Maryland endret grensene i det åttende kongressdistriktet som da var representert av republikaneren Connie Morella i 2002. Van Hollen slo Morella i valget i 2002, ifølge noen eksperter takket være endringen i valgkretsen.

Marylands åttende distrikt grenser mot den nordlige grensen av Washington, D.C. og er en av de mest velstående og høyest utdannede kongressdistriktene i landet. Den føderale regjeringen er den største arbeidsgiveren i distriktet og mange av de private selskapene får økonomisk støtte av regjeringen.

I 2003 utpekte Committee for Education Funding, landets største og eldste upartiske utdanningskoalisjon, Van Hollen til Outstanding New Member of the Year. Det første lovforslaget Van Hollen introduserte hver samling var the Keep Our Promise to America's Children and Teachers (Keep Our PACT) Act, som ville gi total økonomisk støtte til No Child Left Behind og Individuals with Disabilities Education Act. Han introduserte en endring, som ble vedtatt, som opphevde et 9,5 % smutthill i studentlån som hadde gjort det mulig for långivere å tjene milliarder av skattebetalernes penger. Disse pengene ble istedenfor tilgjengelig for flere studentlån.

Ettersom at mange føderalt ansatte bor i hans distrikt har Van Hollen jobbet for flere saker som relaterer til dem. Han støttet like lønnsøkninger for sivilt ansatte og introduserte en endring, som ble vedtatt, som blokkerte forsøk på utkontraktering av føderale jobber.

Van Hollen har sikret føderal støtte til flere lokale prosjekter, inkludert transportinitiativer, lokal sikkerhet, utdannelsesprogrammer og utvikling av lokalmiljø. Sammen med Adam Schiff (D-CA) diskuterte de ofte nasjonal sikkerhet sammen på gulvet i Representantenes hus, ofte med kommentarer om krigene i Afghanistan og Irak.

I mai 2006 opprettet Van Hollen en caucus med fokus på Nederland sammen med den nederlandskfødte republikanske representanten Pete Hoekstra fra Michigan. Målet med caucusen er å forbedre forholdet mellom USA og Nederland og minnes at Nederland spilte en stor rolle i opprettelsen av delstaten New York og USA.

I juli 2006 oppfordret Van Hollen Bushs regjering til å støtte en våpenhvile støttet av fredsbevarende styrker som ville avsluttet Krigen i Libanon i 2006. Han ble kritisert av elementer av det jødiske og pro-israelske miljøet, en stor del av hans velgere, for å ha kritisert amerikansk og israelsk politikk i konflikten i Libanon. I senere kommentarer indikerte Van Hollen at hans originale kommentarer var ment som kritikk av Bush-regjeringens politikk, men endte ikke posisjonen sin og andre medlemmer av lokale jødiske og pro-israelske miljø støttet ham.

I 2006 valgte Van Holen å stå over valget for å ta over etter senator Paul Sarbanes, som skulle pensjonere seg, da han heller ønsket å tilbringe tid med familien og hjelpe til med å få flere demokrater valgt inn i kongressen. I tråd med det ble Van Hollen utpekt til leder for Democratic Congressional Campaign Committee.

I 2009 introduserte Van Hollen et lovforslag som etablerte en grønn bank for å fremme finansiering av utvikling av fornybar energi og effektiv energibruk. Han gjenintroduserte lovforslaget i 2014.

Da Charles Rangel ble tvunget til å gå av som leder for the Committee on Ways and Means over etiske grunner i mars 2010 spilte Van Hollen en viktig rolle i å få Sander Levin til å ta over som leder istedenfor Pete Stark. Stark var den med nest mest erfaring i komitéen og Levin var nummer tre, og ifølge partitradisjon ville Stark tatt over på bakgrunn av ansiennitet. Van Hollen og yngre medlemmer av komitéen mente at tidligere kommentarer av Stark kunne være en risiko for demokratene i et valgår.

Den 29. april 2010 introduserte Van Hollen det valgkampfinansieringsrelaterte DISCLOSE Act. Han gjenintroduserte lovforslaget i den 113. kongressen den 9. februar 2012.

I april 2011 saksøkte Van Hollen Federal Election Commission for politisk samarbeid mellom bedrifter og myndighetsapparatet (regulatory capture og opprettelsen av et smutthull som gjrode det mulig for ubegrenset og hemmeligholdt finansiering i valgsesongen 2010. Ifølge Van Hollen hadde «much of the more than $135 million in secret contributions that funded expenditures would have been disclosed.» om det ikke var for smutthullet.

Under Obamas gjenvalgskampanje i 2012 deltok Van Hollen i forberedelse for debatt med visepresident Joe Biden, hvor Van Hollen spilte republikanernes visepresidentkandidat Paul Ryan.

## USAs senat
Ikke lenge etter valget i 2016 ble Van Hollen valgt til leder av Democratic Senatorial Campaign Committee (DSCC) for valgsesongen 2018.

Van Hollen var på vei til senatets kammer for en tale under tellingen av valgmannsstemmene i 2021 da han ble stoppet av U.S. Capitol Police som fortalte ham at bygningen var nedstengt på grunn av stormingen av kongressen. Han returnerte senere til sitt kontor, hvor han forble ut angrepet. Like etter opprøret kalte Van Hollen Trump for en «political arsonist» og sa «I never thought we would live to see the day that violent mobs seized control of the Capitol. I cry for our country.» Mens Van Hollen ventet på at kongressen skulle sikres sa han at han ville ha en umiddelbar etterforskning og beskrev gjerningspersonene som «a violent mob.» Han sammenlignet også politiets behandling av opprørerne med hendelser som førte til bruk av tåregass mot fredelige demonstranter, som under Black Lives Matter-protestene. Etter at kongressen var tilbake for å telle valgmannsstemmene stemte han mot protestene som kom fra noen republikanske senatorer. Van Hollen oppfordret også til bruk av den 25 grunnlovsendringen for å fjerne Trump og sa «we should have looked at that option much earlier.»

Van Hollen ble gjenvalgt i 2022 etter å ha fått 65,8 % av stemmene mot republikaneren Chris Chaffees 34,1 %.

## Valgkamper
Før Van Hollen ble valgt hadde den sittende Connie Morella vunnet åtte valg i distriktet til tross for at hun var en republikaner i et distrikt som lente kraftig mot demokratene. Morellas suksess var i stor grad takket være hennes politiske uavhengighet og for ofte å ha stemt liberalt, inkludert støtte for abortrettigheter, homofiles rettigheter, våpenkontroll og økt beskyttelse for miljøet.

Etter Morellas gjenvalg i 2000 holdt den demokratiske presidenten i Marylands senat Thomas V. Miller, Jr. ikke skjul på at han ville vinne det åttende distriktet fra Morella. En plan for endring av valgkretser etter folketellingen i 2000 gikk såpass langt at den delte det 8. distriktet i to, hvor Van Hollen ville vunnet ett distrikt og Morella mått stilt til valg mot en annen populær delegat i Mark Kennedy Shriver i november. Den ferdige planen var ikke like ambisiøs, men den gjorde distrikte enda mer demokratisk enn før. Den absoberterte ni svært demokratiske distrikt fra Prince George's County, et område som Morella aldri hadde representert. Den førte også til et sterkere demokratisk område øst i Montgomery County som hadde blitt fjernet i den siste runden med endringer av valgkretsene.

I 2002 deltok Van Hollen i et kompetitivt primærvalg for demokratene mot Shriver og tidligere assistent i Bill Clintons regjering Ira Shapiro. Selv om Shriver hadde mest penger dre Van Hollen en svært vellykket grasrotkampanje som mobiliserte demokratiske velgere. Etter å ha fått støtte fra *[[The Washington Post]]*, *[[The Baltimore Sun]]* og andre lokale aviser vant Van Hollen med 43,5 % av stemmene mot Shrivers 40,6 %.

Under valgkampen fokuserte Van Holle på at selv når Morella stemte med distriktet sørget hennes partipolitiske tilknytning for at Tom DeLay og resten av partiets konservative ledere holdt makten. Van Hollen skrøt også over sine lederevner i delstatssenatet på felt som økonomisk støtte til utdanning, HMO-reform, avtrekkerlås for håndvåpen, og beskyttelse fra oljeboring i Chesapeake Bay. Etter et tett valg sikret Van Hollen seieren med 51,7 % mot Morellas 48,2 %.  Van Hollen hadde en overlegen seier i delen av distriktet som lå i Prince George's County og vant knapt i Montgomery County. Morella vant derimot de fleste distriktene hun tidligere hadde representert.

Som et bevis på hvor demokratisk distriktet var vant Van Hollen gjenvalg fire ganger i distriktet med over 70 % av stemmene. Det hadde derimot lenge blitt antatt at republikanerne ville få problemer med å vinne setet dersom Morella pensjonerte seg eller tapte i et valg.

Etter folketellingen i 2010 var Van Hollens distrikt noe mindre demokratisk. Han tapte et veldig demokratisk område i Montgomery County til det 6. distriktet og mistet sin del av Prince George's County til det 4. distriktet. Isteden tok det åttende distriktet over en svært republikansk del av Frederick County samt den sørlige delen av det enda mer republikanske Carroll County. Allikevel, ettersom at hans andel av Montgomery County hadde mer en dobbelt så høy befolkning som delene av Carroll og Frederick kombinert, vant Van Hollen enkelt en sjette periode over republikaneren Ken Timmerman med 63 % av stemmene. Selv om Van Hollen tapte i både Carroll og Frederick vant han med over 113 500 flere stemmer enn Timmerman i Montgomery.

## Politiske posisjoner
American Conservative Union gav ham Van Hollen konservativ rating på 4 % i 2020.

### Økonomi
Ifølge nettsiden for valgkampen hans støtter Van Hollen en økning i minstelønn, betalt sykefravær, en utvidelse av Earned Income Tax Credit, lik lønn for kvinner, en økning i barnebidrag og skatt på finanstransaksjoner.

### Våpenlov
Van Hollen har fått støtte av Brady Campaign to Prevent Gun Violence, en gruppe som jobber for strengere regelverk for våpen. Van Hollen fikk 0 % av Gun Owners of America (GOA) i 2006. I september 2008 stemte Van Hollen mot å oppheve deler av the Washington, D.C. Firearm Ban.

I 2015 introduserte Van Hollen lovforslag for økt kontroll på håndvåpen, spesifikt et krav om bevis for tillatelse for kjøp. Dette forslaget var basert på en lignende lov som eksisterte i Maryland. Da han la frem loven sa Van Hollen at «States require licenses to drive a car or even to fish in local rivers, so requiring a license to buy a deadly handgun is a common-sense step that could save countless lives.»

I respons på masseskytingen i Las Vegas i 2017 var Van Hollen en co-sponsor på et lovforslag for å ulovliggjøre bump stocks.

### Helsevesen
Van Hollen støtter Obamacare og har forsvart det flere ganger. Han er også for retten til selvbestemt abort.

### Valg
I oktober 2018 la Van Hollen og Susan Collins frem et lovforslag på tvers av partilinjene som dersom det ble vedtatt ville hindre «any persons from foreign adversaries from owning or having control over vendors administering U.S. elections.» Protect Our Elections Act ville sørget for at selskaper involvert i valgprosessen måtte avsløre utenlandske eiere og informere lokale, delstats- og føderale autoriteter dersom eierskapet skulle endre seg. Selskaper som ikke fulgte loven ville bli bøtelagt opp mot $100 000.

### Journalistikk
I juli 2019 var Van Hollen en co-sponsor for the Fallen Journalists Memorial Act, et lovforslag introdusert av Ben Cardin og Rob Portman som ville opprettet et privat finansiert minnemerke som skulle bygges på føderalt land i Washington, D.C. for å hedre journalister, fotografer og kringkastere som døde mens de utførte sitt arbeid.

### Utenrikspolitikk
I mai 2020 stilte Van Hollen seg negativt til Israels planer om å annektere deler av den okkuperte Vestbredden.

### Skatt
Van Hollen fikk en rating på 0 % fra Citizens Against Government Waste (CAGW) og National Taxpayers Union (NTU) i 2010. Begge organisasjonene kjemper for lavere skatter for alle, inkludert de rike. I 2006 fikk Van Hollen en rating på 100 % fra Citizens for Tax Justice (CTJ), en gruppe som kjemper for høyere skatter for de rike. Van Hollen er mot å fjerne den føderale eiendomsskatten.

## Valgresultater

 

## Privatliv
Van Hollen og konen Katherine har tre barn: Anna, Nicholas og Alexander. Van Hollen er av nederlandsk opphav.

## Referanser


## Videre informasjon
* Barone, Michael,  and Chuck McCutcheon. *The Almanac of American Politics 2012* (2011) pp 762–5

## Eksterne lenker
*
*Offisiell nettside for Senator Van Hollen
*Chris Van Hollen for Senate

|-

|-

|-

|-

|-